Tamperelainen pelitalo 10tons on viime aikoina laajentanut pelikehitystään urakalla uusille alustoille – ja tykittely jatkuu vauhdilla! Firman uusin peli, Sparkle Unleashed, on näet studion ensimmäinen Xbox One –alustalle julkaistava peli. Mutta ei siinä edes kaikki, Unleashed saapuu myös PS4:lle ja PS Vitalle.

10tons kertoo, että ”Sparkle Unleashed on huippuhiottu marble shooter -tyyppinen match-three -toimintapulmapeli. Julkaisimme noin vuosi sitten hyvinkin vastaavan Sparkle 2:n Playstation 4:llä, ja sehän sai varsin mainion vastaanoton. Koska Sparkle Unleashed sopii vielä hieman paremmin gamepad-ohjaimelle, uumoilemme Sparkle Unleashedista kovaa menestystä.”

10tons on siitä vekkuli pienkehittäjä, että firmalla on käytössään erittäin pitkälle kehitettyä omaa teknologiaa, jonka avulla studio pystyy viemään pelikonseptejaan vaivattomasti uusille alustoille. Tehokkaan monialustajulkaisemisen myötä studio onkin kokoisekseen todella tehokas ja aikaansaapa.

Sparkle Unleashed julkaistaan Xboxin ja PlayStationien latauskaupoissa 3.6.2015.

Lisätietoja: http://www.10tons.com/Game/sparkle_unleashed.html